નવી દિલ્હી: રાષ્ટ્રપતિ રામનાથ કોવિંદે દેશના વિકાસમાં મહિલાઓ અને યુવાનોના યાગદાનની પ્રશંસા કરતા તેમને વધુ તક આપવાની વકીલાત કરી છે. મંગળવારે આઝાદીની પૂર્વ સંધ્યા પર દેશના નામ પોતાના સંબોધનમાં રાષ્ટ્રપતિએ સેના અને પોલીસ ફોર્સના કામોની પ્રશંસા કરતા કહ્યું કે, તેમના વિના દેશમાં શાંતિ અને વ્યવસ્થા જળવાઈ ન શકે. રાષ્ટ્રપતિએ કહ્યું કે, દેશમાં હિંસાને કોઈ સ્થાન ન હોઈ શકે. તેમણે કહ્યું કે, આજે દેશ એક નિર્ણાયક તબક્કામાંથી પસાર થઈ રહ્યો છે. એવામાં આપણે ધ્યાન ભટકાવતા મુદ્દાઓમાં ફસાવાની જરૂર નથી અને નિરર્થક વિવાદોમાં પડીને પોતાના લક્ષ્યોથી હટવાની પણ જરૂર નથી.